Stemplės vėžys

Stemplės vėžys – piktybinis iš stemplės gleivinės kilęs navikas. Pirmą kartą stemplės vėžys aprašytas dar XIX amžiaus pradžioje, o pirmoji chirurginė auglio pašalinimo operacija atlikta 1913 m.

Yra du pagrindiniai stemplės vėžio histologiniai tipai: plokščiųjų ląstelių karcinoma ir adenokarcinoma. Pagrindinės ligos veiksniai yra rūkymas, alkoholio vartojimas, blogas dietos režimas,Stemplės piktybiniai navikai. Ligos.lt. Nuoroda tikrinta 2024-12-05. genetiniai faktoriai.

 Epidemiologija 
Stemplės vėžys pasitaiko gana dažnai. Pasaulyje tai yra didžiausią geografinio paplitimo įvairovę turintis navikas. Liga labiausiai paplitusi Kinijoje, Puerto Rike, Singapūre, Rusijoje, Kaspijos jūros baseine. Vyrams ši liga nustatoma 3–4 kartus dažniau nei moterims.

Lietuvoje per metus diagnozuojama maždaug 200 naujų stemplės vėžio atvejų.

 Išnašos 

Kategorija:Virškinimo sistemos ligos
Kategorija:Onkologinės ligos